Barbara Cupisti

Barbara CUPISTI estas itala premiita reĝisorino de dokumentfilmoj kun longa kariero kiel aktorino kiu estas bone konata ekstere de ŝia hejmlando precipe de hororo-ŝatantoj. Ili plej probable rekonos ŝin de ŝiaj filmoj kun direktoro Michele Soavi kaj Dario Argento. Ŝi specialiĝis en agofilmoj (ŝi komencis sian karieron kiel dancistino kun la kompanio Luis Falco). Ŝi famiĝis en Francio pro sia rolo en la tre populara TV "feuilleton" Chateauvallon.

Ŝi disigis sian aktivecon inter Francio kaj Italio ekde 1993 kiam ŝi havis sian filon de itala aktoro Alberto Gimignani.

 Barbara Cupisti kaj Esperanto 
Ŝi estas multlingva. Aldone al ŝia denaska lingvo la itala, ŝi lernis ankaŭ la anglan, francan, hispanan kaj EsperantonHeroldo de Esperanto, 1/2008.. Aperis ankaŭ intervjuo kun ŝi fare de Giorgio Silfer en la esperantlingva revuo FeminaFemina, 2008.

 Verkaro 
Ekde 2002, ŝi komencis direkti por Rai Cinema. Ŝia unua dokumenta filmo Mothers- Patrinoj (90 min), montrita en la Festivalo de Venecio 2007, gajnis la premion David di Donatello en 2008 por la plej bona dokumentfilmo de la jaro. Ĝi dokumentas la strebon de patrinoj kaj israelaj kaj palestinaj, perdintaj siajn filojn ĉu milite, ĉu atence, ĉu sinmortige, krei dialogon inter la du frontoj, eĉ per rektaj rakontoj.

Ŝia dua filmo, Malpermesita Infanaĝo, estis montrita en la festivalaj rondoj kaj ricevis la spektantaran premion por la plej bona dokumenta filmo ĉe la Bahreina filmfestivalo pri Internaciaj Homaj Rajtoj (Majo 2009) kaj la Amnestio Internacia Kinejo kaj la premion Homaj Rajtoj ĉe la Internacia Kinfestivalo de Pesaro por la Nova Kinematografio (junio 2009), kaj ĉe la Bobbio Kinfestivalo de Marco Bellocchio.
Unicef Italio donis al ĉi tiu filmo la Altan Patronecon.

Io Sono, ŝia tria filmo, pri homa trafikado en Italio, estis prezentita ĉe la Festivalo de Venecio en 2011 kun la patroneco de Amnestio Internacia Italio kaj estis finalisto ĉe la Monte-Carlo Televida Festivalo.

Fratelli e Sorelle-storie di carcere estas du-epizoda dokumenta filmo pri la drameca situacio en italaj malliberejoj. La filmo estis premiita per la Premio Ilaria Alpi 2012, la plej grava ĵurnalisma premio en Italio, por la plej bona dokumenta filmo de la jaro kaj kiu ricevis la nomumon por la Premio David di Donatello 2013.

Interferenze Rom 2013 estas ŝia lasta filmo produktita inter Makedonio, Italio kaj Francio. Ĝi parolas pri la cigana komunumo en Eŭropo.

Ŝi estas nun laboranta al serio de tri dokumentaj filmoj pri rifuĝintoj el la tuta mondo.

Ŝi estas konsiderita unu el la plej talentaj dokumentfilmaj direktoroj de ŝia generacio. Ŝiaj filmoj ĉiam montras tre fortajn bildojn de la nuntempa socio. Ĉar ŝi plejparte fokusas pri homaj rajtoj, ŝi diris ke "ŝia celo estas doni voĉon al la homoj kiuj ne havas la okazon por paroli".

Ŝia unua dokumenta filmo "Mothers" (Patrinoj) produktita de la itala RaiCinema estas laŭ la nacia kaj internacia gazetaro konsiderata majstroverko.

 Filmaro 
 Kiel aktorino 
 Jaro Titolo Rolo Notoj 1982 The New York Ripper Heather Kina filmo 1983 The Key Lisa Rolfe Kina filmo 1985 Chateauvallon Alexandra TV Serio, 26 Epizodoj International Airport L'hostess di terra TV Serio, 3 Epizodoj 1987 Stage Fright: Aquarius Alicia Kina filmo Eleven Days, Eleven Nights Alicia Opera Signora Albertini Kina filmo 1988 Piazza Navona TV Serio, 1 Epizodo: O Samba 1989 The Hell's Gate Erna Kina filmo La salle de bain Doctor's Wife Kina filmo The Church Lisa Kina filmo Il bambino e il poliziotto Lucia Kina filmo Dark Bar Elisabeth Kina filmo 1990 Flight from Paradise Assessino Kina filmo Formula I TV Serio Il volo di Teo Kina filmo Eyewitness Elisa TV filmo 1992 Edera Dalma TV Serio, 21 Epizodoj Flesh and the Devil Maria Cristina TV filmo 1994 Cemetery Man Magda Kina filmo Only You Anna Kina filmo 1995 L'anno prossimo... vado a letto alle dieci Betty Kina filmo 1997 Le mani forti Kina filmo Commercial Break Mary Cantucci Kina filmo 1999 Gialloparma Cristina Kina filmo Not Registered  Kina filmo 2000 Denti Segretaria Dott Calandra Kina filmo 2001-02 Distretto di Polizia Irene Martini TV Serio, 2 Epizodoj: La vendetta, Doppio inganno 2002 Total Kheops Paola Kina filmo Sotto gli occhi di tutti Barbara Kina filmo

 Kiel reĝisoro 
 Jaro Titolo Notoj 2002 La Akvo Masko Plenlonga Filmo, Segmento: Cornice Patrino Dokumentario 2008 Vietato sognare Dokumentario 2011 Io Sono Dokumentario 2015 Ekzilitoj. La Militoj Dokumentario Ekzilitoj. Tibeto Dokumentario

 Referencoj 

 Eksteraj ligiloj 

 Sekreta Ĝardeno Produktadoj 

Kategorio:Italaj aktoroj
Kategorio:Italaj reĝisoroj
Kategorio:Vivantaj homoj